**Equip de Clàssiques ICE UdG JORNADES DIDÀCTICA 19 març 2011**

CONCLUSIONS del debat:

ORGANITZACIÓ I OPTIMITZACIÓ DEL CURRÍCULUM DELS ESTUDIS CLÀSSICS.

Dels 39 inscrits n’han participat 37.

Hi havia representats 27 centres públics i 9 de concertats o privats

Hi havia 5 caps de departament, 1 cap d’estudis i 8 altres càrrecs

**ÀMBIT 1 Distribució curricular**

**CULTURA CLÀSSICA**

1.-Fent complir la llei, hauríem de procurar i insistir que en tots els centres hi hagués un curs (entre 1r, 2n, 3r) de cultura clàssica (encara que ho faci un professor que no sigui de clàssiques)

**LLATÍ QUART ESO**

1.- La millor opció pels centres grans és oferir el llatí dins un itinerari tancat, però en centres petits és millor oberts.

2.- Cal procurar que els alumnes arribin ben orientats al llatí de quart.

3.- És bo que combini amb matèries de ciències perquè tinguin obertes les opcions del batxillerat.

3.- Ha de ser una matèria que tingui contingut “per se”, i ha de tenir uns continguts variats, llengua, literatura, cultura... Molts alumnes no tornaran a veure més el món clàssic.

 4.- Els llibres i materials didàctics que hi ha publicats no són adequats , sobre tot el temari de llengua. El professor ha de fer un esforç per a preparar material complementari

5.- Els llibres digitals tampoc estan ben pensats

6.-El professorat estem contents que es faci el llatí a quart.

**LLATÍ BATXILLERAT**

1.-Hi ha un desequilibri entre els alumnes que han fet llatí a quart i els que no: tenim dos nivells a l’aula.

2.- Les parelles de matèries de modalitat majoritàries:

Llatí i Economia o Empresa.

La combinació llatí amb matemàtiques ens perjudica

**GREC**

1.- Les parelles són molt diverses:

Grec combina sobretot amb mates, però també literatura, economia, història Món i estada a l’empresa

2.- No hi ha un mínim legal d’alumnes per fer una matèria. Depèn dels recursos del centre.

3.-NO podem acceptar tutoritzar alumnes que fan el grec a distància: ICO, no podem ser còmplices d’aquesta impostura.

4.-Hi ha professors disposats a fer grec de primer i segon conjuntament per tal de no perdre l’oferta.

**ÀMBIT 2 : Plantilles.**

1.- Ens ha augmentat el nombre d’hores de clàssiques a 21, 22 hores, cal observar que pel nombre total d’hores de clàssiques que es poden fer a secundària i post-obligatòria seria necessari un professor i mig per centre ( 22 hores).

2.- A les escoles concertades i privades el professorat no te veu ni vot.

3.-Als centres on hi havia dues places, en jubilar-se un dels professors la plaça s’amortitza. A la llarga quedarem un per centre.

4.-Estem adscrits majoritàriament a català, castellà, socials o llengües estrangeres. Per nombre d’hores no podem agafar càrrecs, fet que ens perjudica en els concursos de mèrits. I la tutoria, sovint és de grups d’alumnes que no tenim.

5.- La distribució horària del centre i la junta directiva es qui ens marca quines matèries deixem, quins càrrecs podem tenir...

**ÀMBIT 3: Publicitat en els claustres**

1.- No està ben vist que els bons alumnes vagin a lletres

2. Cal fer difusió en els centres per a promocionar o donar a conèixer els continguts de les nostres matèries als alumnes i això va bé sobre tot a partir dels propis estudiants. La millor propaganda la fan els propis alumnes.

Els tríptics abans de matricula, o un breu resum a la web, resum als alumnes abans d’escollir les optatives... serveixen per poder vendre millor les assignatures de clàssiques.

3.- La percepció del professorat de clàssiques depèn de la tipologia dels centres, en els antics centres de BUP la consideració és millor.

4.- Cal estar bé amb els equips directius, cal crear sinergia, donat que repercuteix en les nostres matèries.

**ÀMBIT 4: Universitat**

1.-És necessari demanar una revisió a les universitats de les ponderacions del llatí i del grec per tal de millorar la presència de les nostres matèries en els instituts i evitar la disminució del nombre d’alumnes. Sobretot en l’accés als graus de la *branca de ciències socials i jurídiques, educació social, periodisme, comunicació audiovisual, musicologia, educació infantil.*

2.- Portem anys demanat que e a l’hora de confeccionar les proves de Selectivitat de Llatí i Grec es faci més cas al professorat de batxillerat per aconseguir exàmens més apropiats a la realitat dels alumnes dels nostres centres.

3.-Cal reclamar que a les proves d’accés de cicles formatius de grau superior en la part específica , també figurin com a matèries “examinables” els llatí o grec